**Projektu iesniegumu vērtēšanas kritēriji**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021.-2027. gadam |
| Prioritātes numurs un nosaukums | 2.1. Klimata pārmaiņu mazināšana un pielāgošanās klimata pārmaiņām |
| Specifiskā atbalsta mērķa numurs un nosaukums | 2.1.3. Veicināt pielāgošanos klimata pārmaiņām, risku novēršanu un noturību pret katastrofām |
| Specifiskā atbalsta mērķa pasākuma numurs un nosaukums | 2.1.3.2. Nacionālas nozīmes plūdu un krasta erozijas pasākumi, otrā atlases kārta |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Vides aizsardzības un reģionālās attīstības ministrija  |
| **VIENOTIE KRITĒRIJI** | **Kritērija ietekme uz lēmuma pieņemšanu****(P, N/A\*)** |
| Vienotie un vienotie izvēles kritēriji un to piemērošanas skaidrojumi nosakāmi atbilstoši Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodikas 2021.–2027.gadam noteiktajam. |
| **2. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu****(P, N/A\*)** |
| 2.1. | Projektā paredzēts īstenot darbības, kas ir saskaņā ar upju baseinu apgabala plūdu riska pārvaldības plāniem 2022. – 2027. gadam un ir atbilstošas Ministru kabineta rīkojumā “Par projektu ideju priekšatlasi un to iesniedzējiem Eiropas Savienības kohēzijas politikas programmas 2021.–2027. gadam specifiskā atbalsta mērķa 2.1.3. “Veicināt pielāgošanos klimata pārmaiņām, risku novēršanu un noturību pret katastrofām” 2.1.3.2. pasākuma “Nacionālas nozīmes plūdu un krasta erozijas pasākumi” projektu iesniegumu atlases otrās kārtas ietvaros” noteiktajām projekta idejām | P |
| 2.2. | Nekustamais īpašums, kurā tiek veiktas un plānots veikt projektā paredzētās darbības, pieder projekta iesniedzējam vai ir tā valdījumā, un īpašuma tiesības vai valdījuma tiesības ir nostiprinātas zemesgrāmatā (ja attiecināms)  | P |
| 2.3. | Projektam ir veikts vispārīgs ietekmes uz tautsaimniecību novērtējums aprakstošā formā | P |
| **Horizontālā principa “Nenodarīt būtisku kaitējumu” specifiskie atbilstības kritēriji** |
| 2.4. | Projektā tiek ievēroti zaļā publiskā iepirkuma kritēriji, veicot iepirkuma procedūras saskaņā ar normatīvo aktu prasībām par zaļā publiskā iepirkuma prasībām un to piemērošanas kārtību | P/NA |
| 2.5. | Projektā atjaunojamo un izbūvējamo dambju kalpošanas ilgums ir vismaz 50 gadi | P/NA |
| 2.6. | Projektā ir izvērtētas iespējas daļu no būvdarbu laikā izraktā materiāla izmantot atkārtoti | P |
| 2.7. | Projektā ir plānots daļā labiekārtošanas darbu melnzemes vietā izmantot no bioloģiski noārdāmiem atkritumiem (dārzu un parku atkritumiem) sagatavotu kompostu | P/NA |
| 2.8. | Projekta darbībām ir jāveic ietekmes uz vidi novērtējums vai sākotnējais izvērtējums | P/NA |
| 2.9. | Projektā tiks nodrošināts, ka būvniecības procesa laikā tiks ievērotas prasības par koku ciršanas aizliegumu putnu ligzdošanas periodā un nodrošināta esošo koku veselības stāvokļa aizsardzība, tai skaitā nekaitējot koku saknēm | P/NA |
| 2.10. | Projekta darbību rezultātā netiks pasliktināts Eiropas Savienības nozīmes biotopu un sugu stāvoklis | P/NA |
| **Horizontālā principa “Klimatdrošināšana”  specifiskais atbilstības kritērijs** |
| 2.11. | Projektā tiek nodrošināta atbilstība pielāgošanās klimata pārmaiņām aspektiem, izvērtējot klimatiskās ietekmes faktorus un veidojot tādu infrastruktūru, kas ir noturīga pret šo faktoru izpausmi | P |
| **Horizontālā principa “Vienlīdzība, iekļaušana, nediskriminācija un pamattiesību ievērošana” specifiskais atbilstības kritērijs** |
| 2.12. | Projektā ir paredzētas darbības, kas veicina horizontālā principa “Vienlīdzība, iekļaušana, ne diskriminācija un pamattiesību ievērošana” īstenošanu | P |

\*P - precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā

N/A – kritērijs nav piemērojams (nav attiecināms) vai var netikt piemērots